google/wiki40b huggingface dataset:
Dorothea av Schwarzburg-Sondershausen

Liv og levnet

Hun var yngste barn av grev Johan Günther av Schwarzburg (1537–8156) og Anna av Delmenhorst (1539–1579). Den 26. november 1604 giftet hun seg i Oldenburg med hertug Alexander av Slesvig-Holsten-Sønderborg, sønn av den danske konges bror, Hans. Paret bosatte seg på godset Beck i Westfalen, senere oppholdt de seg som oftest hos Alexanders far på Sønderborg slott. 
Hertug Alexander døde pinsemorgen 13. mai 1627 i Sønderborg. Dagen før hadde han i sitt testamente besluttet av Dorothea skulle sitte i uskiftet bo for å få hertugdømmets store gjeld betalt. Deres eldste sønn, Hans Christian, skulle arve hele lenet men inntil videre forbli ugift. Enkehertuginnen var dog ikke i stand til å avbetale gjelden som fortsatte å vokse. Hun gikk derfor med til at parets sønner sluttet en arveoverenskomst, etter hvilket Christian tiltrådet hertugdømmet med betydelige forpliktelser til sin mor og søsken. 
Hertuginne Dorothea overlevde sin mann med 12 år. Hun døde den 5. juli 1639 på sitt enkesete Gammelgård på Als. Hun ble begravet i hertug Alexanders kapel på Sønderborg slott. På kisten leses: Dorothea Herzogin zv Slesw. Holstein Storm. v. Ditmars. Gräfin zv Oldenb. v. Delmenhorst, gestorb. 5. Ivli 1639.
Lasse Hallström

Biografi

Det var faren, en amatørfilmskaper, som inspirerte Hallström til å jobbe med film, og allerede som tiåring lagde han en ti minutter lang thriller-film kalt «The Ghost Thief». I 1970 begynte han i lære som fjernsynsprodusent, og det var på denne tiden han ble spurt om å lage musikkvideoer for den svenske pop-gruppa ABBA, noe som ifølge dem selv bidro til gruppas popularitet. Dette resulterte også i filmen ABBA: The Movie fra 1977.
Hans første lange spillefilm En kille og en tjej kom ut i 1975, men det var først i 1985 med filmen Mitt liv som hund at han fikk internasjonal oppmerksomhet for sitt arbeid. Filmen skaffet ham en Oscar-nominasjon for Beste Regi og Beste Adapterte Manus.
Suksessen førte til tilbud om å lage film i USA, og i 1993 regisserte han Johnny Depp og Leonardo DiCaprio i What's Eating Gilbert Grape?. Filmen ble også et gjennombrudd for di Caprio som skuespiller.
I 1999 ble han igjen nominert til Oscar, denne gangen for Beste Film med Ciderhusreglerna, en adapsjon av John Irvings bok. Nominasjonen ble fulgt opp året etter med Chocolat med Johnny Depp og Juliette Binoche.
Red Pill

Red Pill er en metode for å påvise en form for digital virtualisering som går under navnet Blue Pill. Red Pill er knyttet til hvordan interupttabellen er håndtert i x86-arkitekturen. Både Blue Pill og Red Pill er utviklet av Joanna Rutkowska.
Navnet «Red Pill» viser til den røde pillen i den amerikanske science-fiction-filmen The Matrix. Personene i filmen lever i en virtuell framtidsverden som oppleves som fullstendig virkelig, mens de egentlig er fanget i en slags sentralstyrt dvale. Hvis noen svelger en rød pille, vil de våkne opp fra sin drømmesøvn, gjennomskue løgnen og se den barske virkeligheten slik den faktisk er. Tilsvarende vil Red Pill la operativsystemet påvise hypervisoren som gjør virtualiseringen. Litt avhengig av hva som er mulig, kan så operativsystemet eller den systemansvarlige gjøre tiltak for å fjerne eller kontrollere hypervisoren. Dette har en klar parallell til filmen. Tilsvarende finnes det en referanse for Blue Pill som er pillen som får operativsystemet til å tro at alt er ekte og naturlig.

Bakgrunn

I x86-arkitekturen finnes det flere pekere som viser til allokert minne. Ofte organiseres minnet som en tabell av minneadresser, med en baseadresse og et offset, med siste minneadresse som den det pekes til, og så med eldre og eldre adresser med mindre og mindre offset fra baseadressen. Fordi selve tabellen Interrupt Descriptor Table Register (IDTR) er under kontroll av operativsystemet så må det opprettes en ny og alternativ tabell når det kjører en ekstra hypervisor. Denne nye tabellen blir allokert på et nytt sted i minnet, og på en høyere adresse enn den opprinnelige. I et system uten en ekstra hypervisor så vil en få en gitt verdi fra Interrupt Descriptor Table Register (IDTR), mens er det en ekstra hypervisor så vil en få et avvikende svar. I Red PIll brukes dette for en test (m[5]>0xd0) ? 1 : 0, hvis verdien er over 0xd0 så settes flagget for da er noe galt.
En slik test har vist seg pålitelig i systemer med en prosessor og en kjerne. I systemer med flere kjerner og prosessorer blir testingen mer kompleks, men det er antatt at en kan påvise noen sammenhenger slik at konseptet kan brukes også i disse tilfellene.

«Red pill» i amerikansk politikk

Betegnelsene red pill and blue pill er også uttrykk og memer som brukes i visse amerikanske subkulturer. I politisk slang blant Trump-tilhengere og andre samfunnskritiske og konservative grupper i USA kan red pill stå for de republikanske velgernes «oppvåkning» og innsikt i at det liberale samfunnet egentlig er falskt. Det moderne, «politisk korrekte» samfunnet er ifølge disse grupperingene et narrespill der etablerte eliter i hemmelighet styrer på tvers av vanlige folks interesser. På motsatt side representerer blue pill de politiske motstandernes «løgnaktige» samfunnsordning som de demokratiske velgerne lar seg narre til å tro på. (Rødt og blått er de to partienes symbolfarger.)
Bjelkarøy

Bjelkarøy (offisielt Bjelkarøyna) er en øy i Sund kommune i Hordaland fylke. Den har ca. 15 fastboende.
Bjelkarøy har fergeforbindelse til Klokkarvik, Lerøy og Hjellestad. Sund kommunestyre har vedtatt reguleringsplan for bro mellom Bjelkarøy og Lerøy.
Navnet Bjelkarøyna ble fastsatt i 1999. Skrivemåten Bjelkarøy er den som vanligvis benyttes, men er ikke godkjent.
Svenska artisters och musikers intresseorganisation

Svenska Artisters och Musikers Intresseorganisation (SAMI) er en svensk opphavsrettsorganissasjon som ivaretar artister og musikers opphavsrettslige interesser. SAMIs anslutna representeres av artister og musikere i Sverige som har medvirket ved innspilling på et plateselskap.
China News Analysis

China News Analysis var en nyhetsbulletin som analyserte kinesisk politisk og sosial utvikling. Nyhetsbrevet ble grunnlagt ved University of Hong Kong i 1953 av den ungarske fader Laszlo Ladany fra jesuittordenen, som var dets eneste redaktør fra 1953 til 1982. Ifølge Ladany var det samtidens «eneste engelskspeåklige newsletter om Kina basert på kinesiske kilder», publisert «i den hensikt å assistere alle som ønsket å følge med på begivenheter inne i Kina». 
Ladany ville ikke ta imot pengestøtte; alt måtte bære seg ved abonnementer. Slik mente han at man best sikret at analysene ikke ble influert av donorkrefters særlige interesseområder. 
Analysene var basert på sendinger i kinesisk radio og nyheter i den kinesiske kommunistiske presse som man kunne få tak i. Det var særlig viktig for ham å få tak i lokal- og regionalaviser; hovedavisene som Renmin Ribao var tilgjengelige for de fleste, men der ble det ikke foretatt sammenlignende analyser fra område til område. Ladany dannet så å si skole for det miljø av Chinawatchers som senere begynte å oppstå for alvor i første halvdel av 1960-årene.
Ladany har heller ikke opptatt av å videreformidle utenlandske aktørers og akademikeres vurderinger; hans CNA skulle bygge ene og alene på kinesiske kilder. Nyhetsanalysene ble raskt meget ettertraktede i diplomatiske kretser og i forskermiljøer, og var kjent for sin dype innsikt og objektivitet. Han er kanskje særlig kjent for å ha forutsett den ellers meget overraskende omveltningen som er blitt kjent som kulturrevolusjonen. Kinesiske ambassader utenlands skaffet seg også abonnenter, og leste CNA ikke bare som del av diplomatiet vanlige overvåkningsoppdrag, men vel så meget for at diplomatene selv skulle få en dypere og mindre ideologisk fargelagt oppfatning av utviklingstrender i hjemlandet. Det amerikanske forsvarsdepartement var også blant interessentene, og da CNA i 1979 bragte en analyse av det kinesiske forsvar i forbindelse med uroligheter ved den sino-vietnamesiske krig og spenningene mellom Kina og Sovjetunionen.
Det ble publisert ukentlig frem til 1979, og deretter annenhver uke. Etter at Ladany gikk av som redaktør, bar det et kort opphold frem til januar 1984, da nyhetsbrevet fortsatte under ent ny redaksjonsgruppe. Det flyttet til Taiwan i 1994, og fortsatt frem til desember 1998.
Simon Leys beskrev journalen som «compulsory reading for all those who wished to be informed of Chinese political developments—scholars, journalists, diplomats.» Dens verdi lå i at all informasjon og analyse bygget på kinesiske offisielle nyhetskilder.
Kil (Uppland)

Kil er et tettsted i Nacka kommune i Stockholms län i landskapet Uppland i Sverige. I 2010 hadde tettstedet 731 innbyggere.
Norske Skog

Aksjeinformasjon

Aksjen handles på Oslo Børs under tickeren NSG. Norske Skog hadde i 2008 driftsinntekter på 26,5 milliarder kroner. Årsresultatet etter skatt beløp seg til minus 2,8 milliarder kroner samme år. NSG hadde i sum 45 191 millioner kroner i eiendeler pr 31. desember 2008. Norske Skog hadde pr 15. desember 2009 en markedsverdi på 1 716 350 600 kroner.
NSG ble i desember 2009 flyttet fra OBX- til OB Match-listen på Oslo Børs.
Dette skyldes trolig lavere handelsvolum sammenlignet med tidligere.
Christian Rynning-Tønnesen gikk av som konsernsjef 1. januar 2010. Ny konsernsjef ble Sven Ombudstvedt som tiltrådte samme dag. Han valgte å trekke seg i mai 2017. Helge Evju er leder av bedriftsforsamlingen i Norske Skog.
19. desember 2017 ble selskapet suspendert ved Oslo Børs grunnet konkurs, og ble strøket fra notering 5. februar 2018.

Virksomhet

Norske Skog het fra starten Nordenfjelske Treforedling AS som ble etablert 1. mars 1962. Første papirmaskin på Skogn startet opp produksjon i 1966. I 1972 endret selskapet navn til Norske Skogindustrier AS.
1989 var året for konsolidering i norsk treforedlingsindustri. Norske Skog fusjonerte med Follum Fabrikker og kjøpte 50 % av aksjene i Union. Saugbrugsforeningen ble kjøpt opp samme år.
Selskapets ekspansjon i Europa startet med oppbyggingen av Norske Skog Golbey i Frankrike i 1990.  Fabrikken i Bruck, Østerrike, ble overtatt i 1996. Norske Skog Steti i Tsjekkia ble overtatt i 1997 og Walsum i Tyskland og Parenco i Nederland i 2001.
Ekspansjon utenfor Europa startet i 1998 med oppkjøp av fabrikker i Kina, Korea, Malaysia og Thailand. Ekspansjonen fortsatte enda raskere i 2000 med oppkjøp av Fletcher Challenge Paper som hadde fabrikker i Østerrike, New Zealand, Chile og Brazil. Norske Skog er verdens nest største produsent av avispapir, og har størst geografisk markedsdekning med fabrikker i 14 land på alle kontinenter unntatt Afrika og Nord-Amerika.
All produksjon ved Norske Skogs fabrikk i Concepción i Chile stoppet opp etter jordskjelvet den 27. februar 2010 og anlegget fikk mye skader.
Reflections of the I

Reflections of the I er et musikkalbum med Winds, utgitt den 7. september 2002.
Buskerud (valgkrets)

Buskerud var en valgkrets i Buskerud amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Buskerud valgte således én representant og én personlig vararepresentant.
Valgkretsen Buskerud bestod av herredene Nedre Eker/Nedre Eiker, Lier, Røken/Røyken, og Hurum med rundt 23 000 innbyggere og 11 000 stemmeberettigede etter innføringen av kvinnelig stemmerett.
Enheten Montebello

Enheten Montebello er en behandlingsenhet under Klinikk rus og avhengighet ved Aker universitetssykehus i Oslo.
Absolute Music 12

Absolute Music 12 er det tolvte samlealbumet i den norske Absolute Music-serien og ble utgitt i 1994.
Direct Rendering Manager

Direct Rendering Manager (DRM) er et delsystem av Linuxkjernen, som utgjør et grensesnitt for grafikkprosessorer i moderne grafikkort. DRM tilbyr et applikasjonsprogrammeringsgrensesnitt (API) som programmer i brukermodus kan bruke for å sende kommandoer og data til grafikkprosessoren. DRM er en del av Direct Rendering Infrastructure.
Edgar Ulises Fuentes

Idrettskarriere

Fuentes deltok i Parapanamerikanske leker 2019 i Lima i Peru, og fikk der sølv i spydkast i klassen F54, bak Justin Phongsavanh fra USA.
1-årig forberedende Vg1

1-årig forberedende Vg1 er et utdanningstilbud for elever med utdanning tilsvarende norsk grunnskole eller 9 års skolegang fra utlandet, men som har få i Norge. Tilbudet er tilpasset elever som trenger et ekstra år med norskspråklig styrking før oppstart i ordinært videregående trinn 1 (Vg1).
Utdanningen er unik til Osloskolen hvor tilbudet gis ved Oslo handelsgymnasium og Kuben videregående skole.
Bjørkøyfjorden

Bjørkøyfjorden er en delfjord av Hemnefjorden i Hemne og Snillfjord kommune i Trøndelag. Fjorden har innløp mellom Stokkaunbukta i øst og Innervågen i vest og strekker seg 6 kilometer sørøstover. Bjørkøyfjorden utgjør den smale delen av Hemnefjorden.
De nordlige delen av fjorden er ikke utbygd. Sør i fjorden ligger Bjørkøya, som fjorden er oppkalt etter, midt i fjorden. Sør for Bjørkøya ligger Storodden med flere gårder. Tvers over fjorden for Storodden ligger Tannvikvågen. Fjorden ender sør for disse to stedene.
Valdir Espinosa

Karriere

Han har tidligere vært trener for Grêmio, Botafogo, Flamengo, Palmeiras, Portuguesa, Corinthians, Fluminense, Coritiba og Vasco da Gama.
Euptychia

Utseende

Små til middelsstore, brunlige sommerfugler med avrundede vinger. Både over- og undersiden av vingene er gråaktig med tynne, brune tverrstreker og øyeflekker langs ytterkantene.

Levevis

Disse sommerfuglene lever i regnskog og holder seg mest nede på den skyggefulle skogbunnen.
De besøker ikke blomster (som det er få av i dette miljøet), men suger gjerne saft fra gjærende frukt og gjødsel. Larvene lever på planter i gressfamilien (Poaceae) og Marantaceae.
Cinemiracle

Cinemiracle var et bredfilmformat som konkurrerte med Cinerama. Systemet ble utviklet på 1950-tallet. Det ble ikke spesielt utbredt da kun én film ble produsert, den norsk-amerikanske Windjammer. I likhet med Cinerama brukte Cinemiracle tre kameraer for å vise et bilde i format 2,59:1. Cinemiracle brukte to speil slik at de to kameraer/kinomaskiner på hver side fikk samme optiske senter som den midterste fremviser. Derfor ble samlingen av bildene mindre synlige enn i Cinerama.
Chuxiong (Chuxiong)

Chuxiong (kinesisk: 楚雄; pinyin: Chóngzhōu) er et bydistikt i det autonome prefektur Chuxiong i provinsen Yunnan i Folkerepublikken Kina.
Befolkningen var på 468 074 innbyggere i 1999.
Hengsrødvannet

Hengsrødvannet er et lite tjern på Adal i Horten kommune. Tjernet var tidligere et fint badevann, men har grodd igjen mer og mer. Hengsrødvannet ligger sør og vest for fylkesvei 665 Solerødveien. Det er registrert i Miljødirektoratets Naturbase som en prioritert naturtype med verdiklasse C.
Baseball under Asialekene 2014

Baseball under Asialekene 2014. Baseball var en av sportene under Asialekene 2014 i Incheon i Sør-Korea. Turneringen ble avviklet 20. til 28. september 2014. Det var i åtte herrelag som deltok i turneringen.
Ricardo van Rhijn

Landslaget

Han debuterte for det nederlandske landslaget i en treningskamp mot Belgia den 15. august 2012.
Botnetunnelen

Oppgradering

I 2016 og 2017 skal tunnelen oppgraderes med fjellsikring, tekniske rom, ny belysning, LED-skilt, kameraovervåking og nye vifter. Jobben skal være utført innen sommeren 2017.
Ei striba med lys (album)

Innspilling

Albumet er innspilt og mikset i gitarist Bjørn Aslaksens studio i løpet av 2012. Alle sangene er arrangert og produsert av komponistene med innspill fra resten av gruppen. Gruppemedlemmene står også for majoriteten av tekstene, men noen av tekstene er lånt av Gunnar Roalkvam og Arnt Birkedal.

Singler

Åpningssporet, Vie dagen te solå, ble utgitt som singel.
De kongelige saltverkene i Arc-et-Senans

Saltverkene i Salins-les-Bains

Saltverkene i Salins-les-Bains hadde vært i virksomhet i mer enn 1200 år da de innstilte driften i 1962.
Saltnes

Saltnes er et sted i Råde kommune i Østfold. En liten del ligger også i Fredrikstad kommune (0,15 km²).  Saltnes har i de siste ti årene blitt mer og mer populært å bo i. Befolkningen har økt kraftig siden 1955, da innbyggertallet lå på ca. 50–100. I dag er innbyggertallet ca. 3400. Den mest populære badestranden er på Saltholmen, som har mange synlige tegn fra istiden. Tettstedet har én kommunal barnehage og barneskole.

Beliggenhet

Saltnes ligger ved Krokstadfjorden – en arm av Oslofjorden – og lå tidligere (for flere hundre år siden) i Onsøy, da Krokstadfjorden var forbundet med Glommas vestre løp.

Historie

Saltnes har fått navnet sitt fra saltutvinningene som foregikk på Saltholmen for flere hundre år siden. Saltutvinninga utviklet seg senere til fiskeri og i dag står det rundt ti fiskebuer på holmen. Disse buene blir nå brukt som sommerhus.
I hvalfangsttida for omtrent hundre år siden utvandret det mange fra Saltnesområdet. Noen ble igjen, og noen ble forelsket, giftet seg og tok med sine nye hustruer tilbake igjen. Det står igjen mange hus som er fra hvalfangsstida, som også står i "Hvalfangerveien". Disse husene er store og praktfulle, noe som kan si litt om hvor godt betalt det var med hvalfangst.

Kultur

Hvert år på den første lørdagen i juni arrangeres det et marked i sentrum av tettstedet. Dette markedet holdes utenfor på plassen ved Saltinn (eller kiosken i Saltnes). Markedet arrangeres av Saltnes Nærmiljøutvalg (SNU).
Saltnes har egen sportsklubb, Saltnes Sportsklubb (SSK). SSK ble stiftet 7. mars i 2012.

Saltnes har også egen BMX-klubb der de har en egen bane.
Andre faste arrangement i Saltnes:
Sankthansaften arrangeres av Saltnesmusikken hvert år. Hit kommer mellom 2000 – 4000 mennesker for å feire på Saltholmen.
Julegrantenning utenfor Saltinn-kiosken skjer 1. søndag i advent hvert år. Dette arrangeres av Kiwanis, hvor Saltnesmusikken er med på å skape god førjulstemning.
Cedar Bayou gasskraftverk

Cedar Bayou gasskraftverk er et varmekraftverk i Chambers County, i delstaten Texas i det sørlige USA. Anlegget har en installert produksjonskapasitet på 1 495  MW fordelt på 2 turbiner, på inntil 765 MW hver. Operatør er energiselskapet NRG Texas Power. 
Kraftverket stod ferdig utbygd i 1970–1972. Brenselkilden er naturgass, og bare unntaksvis fyringsolje.
Here Comes the Sun

Coverversjoner

Den afroamerikanske folk/soul-artisten Richie Havens, som ble kjent for sin ekstatiske opptreden på Woodstock-festivalen, ga ut en versjon av «Here Comes The Sun» i 1971, som nådde en 16.-plass på den amerikanske Billboard-listen.
Den britiske gruppa Steve Harley & Cockney Rebel nådde 10.-plass på de britiske listene i 1976 med sin versjon.
Jazz/soul-artisten Nina Simone ga i 1971 ut et album med tittelen Here Comes The Sun, som blant annet inneholdt hennes egen svært personlige tolkning av Harrisons komposisjon. Simones innspilling av «Here Comes The Sun» regnes av mange kjennere som en av de beste coverversjoner av en Beatles-låt noensinne.
Tveitagjengen

Tveitagjengen var en kriminell gjeng som oppsto rundt Tveita-senteret rundt 1985. 
På begynnelsen av 1980-tallet startet de med innbrudd mot gullsmeder, fotobutikker og andre butikker med sikkerhetsgitter, hvor de benyttet stjålne Ford Cosworth-biler som rambukker, og fikk derved tilnavnet «Cosworth-gjengen». De drev også med sjokkbrekk mot minibanker. 
I 1999 var politiet usikre på hvor mange personer som var i miljøet, men omtrent 50 personer ble anslått. Politiet mistenkte dem for hovedsakelig å drive med narkotikaforbrytelser, spritsmugling, torpedovirksomhet og sjokkbrekk. Flere i miljøet slo seg også opp i hallikvirksomhet.

Drapet på «Bønna»

«Bønna» hadde tatt steget over fra småkriminalitet til torpedovirksomhet, og var kjent for sine aggressive fremgangsmåter. Han ble skutt i 1993 av sin gjengkamerat Tom Sigolsen utenfor en blokk i Erlends vei på Tveita. Sigolsen ble frikjent, da det ble fastslått at han handlet i nødverge. På rekke og rad sto medlemmer av Tveita-gjengen fram i retten og fortalte om Bønnas brutale fremferd, om trusler, vold og drap. Bønna skal ha blitt politianmeldt for drapstrusler flere ganger, senest dagen før han ble drept. Et vitne som ble truet, fortalte at en politimann hadde gitt ham beskjed om at det ikke nyttet å gjøre noe, fordi Bønna ble sluppet løs av personspaningen på Politihuset. Andre vitner bekreftet oppfatningen om at Bønna samarbeidet med en politimann, og ville bli sluppet fri fordi politiet hadde bedre nytte av ham på frifot enn i fengsel. Dette førte igjen til at flere som følte seg truet av Bønna, ikke så annen utvei enn å bevæpne seg. 
I 2004 uttalte etterforskningsleder Stein Erik Olsen ved Stovner politistasjon at Tveitagjengen ikke eksisterte lenger, at den opphørte da «Bønna» ble drept i 1993. I oktober 1993 foretok beboerne på Tveita en symbolsk begravelse av Tveitagjengen i påsyn av daværende politimester Willy Haugli i et forsøk på å ta et oppgjør med ungdomsgjengen som ifølge politiet hadde terrorisert bydelen i årevis. Uken etter skrev imidlertid Aftenposten at Tveitagjengen fortsatt eksisterte. En ny generasjon som selv kalte seg «Arven», var i ferd med å ta over. Et eldre gjengmedlem hevdet at miljøet hardnet til med våpenbruk da flere hadde begynt med narkotika to-tre år i forveien. Like før drapet på «Bønna» skal angivelig en sentral person i Tveitamiljøet ha sendt sju skudd i bilen til et gjengmedlem som ble beskyldt for tysting til politiet.
Medlemmene ble så spredt, og ingen av dem bor på Tveita lenger, mange av skikkelsene som ble sett på som ledere, er også døde av forskjellige årsaker. 
Flere av dem som tidligere var med i gjengen, har tilknytning til Munch-ranet og NOKAS-ranet.
Oval damsnegl

Utseende

Skallhøyde er 20-25 millimeter, bredden 14-17 millimeter og det har 4-4,5 vridninger. Åpningen er omtrent 19 millimeter på sitt bredeste. Skallet er høyrevridd. Å lese et skall vil si å holde det på en spesiell måte slik at antall vridinger kan telles og høyden kan måles. Åpningen skal vende mot deg og toppen opp. Mål er skallhøyde og nummer er vridninger. 
Skallets fasong og farge kan variere en god del, men det er ofte olivngult eller brunt. Skallet har litt av samme form som hos blæresnegler. Damsnegler har flate og brede tentakler. Hos blæresnegler er de tynne og runde. Men det er vanskelig å skille mellom artene og noen arter kan bare skilles på indre anatomiske forskjeller.

Levevis

Oval damsnegl lever i ferskvann, både stillestående og rennende. Den kan også finnes i ganske «kjølige» vann i fjellet. 
Oval damsnegl er tvekjønnet, for å kunne legge egg kreves allikevel to snegler, som under parringen, befrukter hverandre gjensidig.
College of Arms

College of Arms er den engelske heroldsmyndigheten. Den ble opprettet i 1484 av kong Rikard III av England. College of Arms har offentlig myndighet over heraldiske spørsmål i England, Wales og Nord-Irland. I Skottland hører disse spørsmål under et tilsvarende embete, Lord Lyon King of Arms. College of Arms utarbeider – på anmodning – også våpenskjold og flagg for myndigheter og private i andre land, særlig tidligere britiske kolonier. Ved siden av heraldiske spørsmål arbeider College of Arms med genealogi og registrerer slektstavler for britiske personer som ønsker det og betaler for det.
Heroldsmyndigheten har ansvaret for en del seremonielle oppgaver knyttet til Storbritannias kongelige hoff, blant annet ved monarkens åpning av Det britiske parlamentet, kroning m.m. Når embetsmenn fra College of Arms deltar i seremonier, bærer de spesielle drakter, enten en våpenprydet, kort kappe («tabard») eller spesielle, fargerike uniformer. Til embetsdrakten hører en egen heroldsstav, og de såkalte «våpenkongene» (øverste ledere) har sin egen rangkrone.
Formelt er Earl Marshal kollegiets leder, mens den fremste av de tre våpenkongene, Garter King of Arms, i praksis leder institusjonen. De andre våpenkongene er Clarenceux King of Arms og Norroy and Ulster King of Arms. Kollegiet har dessuten seks herolder og fire persevanter – alle med egne embetsnavn.
Virksomheten finansieres av avgifter som søkere må betale for å få nye våpen og heraldisk utstyr, samt for registrering av stamtavler og andre heraldiske og genealogiske oppdrag for offentlige og private.